open-index/open-wikipedia-markdown huggingface dataset:
Théodore Steeg

**Jules Joseph Théodore Steeg** (19. joulukuuta 1868 Libourne – 10. joulukuuta 1950 Pariisi) oli ranskalainen poliitikko ja toimi Ranskan pääministerinä lyhyen aikaa joulu–tammikuussa 1930–1931.

Radikaalisosialisteihin ja myöhemmin demokraattiseen vasemmistoon (*Gauche démocratique*) kuulunut Steeg oli edustajainkamarin jäsenenä 1904–1914 ja senaattorina 1914–1944. Hän toimi opetusministerinä 1911–1912, 1913 ja 1917, sisäministerinä 1912–1913, 1917 ja 1920–1921, oikeusministerinä 1925 ja 1930 sekä siirtomaaministerinä 1930–1931 ja 1938. Steeg toimi myös Algerian kenraalikuvernöörinä 1921–1925 ja Marokon kenraaliresidenttinä 1925–1928. Pääministerinä hän oli runsaan kuukauden ajan joulukuusta 1930 tammikuuhun 1931.

## Lähteet
Niassodon

**Niassodon** (nimen merkitys: *”Niassan hammas”*) on sukupuuttoon kuollut dikynodontteihin kuuluva terapsidisuku, joka eli permikauden lopulla (Loping-epookki). Sen fossiili on löydetty Niassan maakunnasta, Mosambikista. Sukuun luetaan yksi laji nimeltä *Niassodon mfumukasi*. Lajinimi (*mfumukasi*) tarkoittaa *”kuningatar Nyanjassa”*, ja se on annettu paikallisen Nyanjan matriarkaalisen yhteisön kunniaksi.

## Ominaisuudet
*Niassodon* on pienikokoinen dikynodontti. Sen kallon pituus on arviolta 63 millimetriä, ja eläimen ruumiinpainon on arvioitu olleen sen eläessä noin 364 ja 849 gramman välillä. *Niassodon* eroaa monista dikynodonteista siinä, että sillä on useampia hampaita ylä- ja alaleuoissaan.

## Fossiililöydöt
*Niassodon* tunnetaan vain holotyyppinsä (ML1620) perusteella. Tämä fossiili käsittää kallon, alaleuan, 19 nikamaa, kylkiluita, kaksi suoliluuta ja osittaisen reisiluun. Tarkka löytöpaikka on Lagon alueella lähellä pientä kylää nimeltä Tulo. Kerrostuma, josta fossiili löytyi on harmaata lietekiveä, jossa lisäksi kalsiumkarbonaattipitoista kivettymää.

## Luokittelu
*Niassodon* kuuluu yläheimoon Emydopoidea ja heimoon Kingoriidae. Se on siis suhteellisen läheistä sukua *[[Dicynodontoides]]* ja *[[Kombuisia]]* -suvuille. Myös *[[Cryptocynodon simus]]* vaikuttaisi olevan läheistä sukua *Niassodonille*.

### Fylogenia
Osa kladogrammista Castanhinha *et al.*, (2013):


Tiedosto:3D animation of reconstructed skull and atlas of Niassodon mfumukasi - pone.0080974.s002.ogv|Animaatio *Niassodon mfumukasi* -dikynodontin kallosta (ML1620)


## Lähteet
Nissan NV200

**Nissan NV200** on Nissanin vuodesta 2009 lähtien valmistama pieni pakettiautomalli, joka korvasi Euroopan markkinoilla Nissan Kubistarin. Japanissa puolestaan NV200:sta tuli seuraaja ikääntyneelle Vanettelle. Siellä myös säilytettiin Vanette osana mallinimeä. Tavarankuljetusmallin lisäksi NV200:sta valmistetaan **Evalia**-nimistä pikkubussiversiota. Saatavana on myös kaksikäyttöauto Combi (5 tai 7 istuinta) ja tehdasvalmisteinen kylmäkuljetusauto Fridge. Pohjois-Amerikassa autoa myytiin vuoteen 2018 saakka **Chevrolet City Express** -nimisenä ja Japanissa sitä myydään Nissanin lisäksi myös Mitsubishin merkillä.Vuoden 2013 Euro NCAP -kolaritestistä NV200/Evalia sai tulokseksi kolme tähteä viidestä.

NV200 valittiin Vuoden pakettiautoksi 2010.

Suomessa NV200:n ainoa polttomoottorivaihtoehto on 1,5-litrainen dCi -dieselmoottori. Tehovaihtoehtoja on tarjolla kaksi (90/110&nbsp;hv). Voimansiirtona on manuaalivaihteisto, joka on pienitehoisemmassa viisi- ja suuritehoisemmassa kuusiportainen. Valikoimassa on myös e-NV200-sähköautoversio. Muilla markkinoilla on saatavana lisäksi 1,5-, 1,6- ja 2,0-litraiset bensiinimoottorit. 

## Lähteet

## Aiheesta muualla
Veristen saappaiden kukkula

**Veristen saappaiden kukkula** (*La Collina degli stivali*) on italialainen Giuseppe Colizzin käsikirjoittama ja ohjaama spagettiwestern-komedia vuodelta 1968. Sen pääosia näyttelevät Terence Hill, Bud Spencer ja Woody Strode.

Elokuva on viimeinen kolmen lännenkomedian trilogiassa, jonka ensimmäinen osa on *[[Luoja armahtaa, minä en]]* ja toinen *[[Tappava hymy]]*.

## Vastaanotto

*Veristen saappaiden kukkula* oli vuonna 1972 Suomen elokuvateattereissa 120&nbsp;684 katsojallaan 17:nneksi katsotuin elokuva.

*[[Video-opas|Video-oppaassa]]* vuodelta 1994 Bello Romano antaa elokuvan VHS-julkaisulle kaksi tähteä viidestä, mikä teoksen mukaan vastaa sanallista arviota ”keskinkertainen”.

## Lähteet
Pekka Niskanen (psykiatri)

**Pekka Juhani Niskanen** (5. syyskuuta 1935 Heinola – 11. helmikuuta 2020 Helsinki) oli suomalainen lääkäri ja Tampereen yliopiston psykiatrian professori 1977–2000. Hän tutki sosiaalipsykiatriaa, psykiatrista kuntoutusta ja biologista psykiatriaa.

## Lähteet
Erkki Niskanen (geofyysikko)

**Erkki Vilho Niskanen** (6. lokakuuta 1911 Viipuri – 1. tammikuuta 1982) oli suomalainen geofyysikko, tekniikantutkija ja professori. Hän oli Teknillisen korkeakoulun lujuusopin professori 1962–1976. Hän tutki geofysiikkaa ja lisäksi puumateriaalien ja metallirakenteiden kimmo- ja lujuusominaisuuksia.

Niskanen väitteli tohtoriksi Helsingin yliopistosta 1958. Hän toimi Valtion teknillisen tutkimuslaitoksen tutkimusinsinöörinä 1951–1962, laboratorion johtajana ja professorina 1962–1963

## Lähteet
Erkki Niskanen (kasvatustieteilijä)

**Erkki Aali Niskanen** (s. 1931) on suomalainen kasvatustieteilijä ja emeritusprofessori. Hän toimi vuodesta 1975 Helsingin yliopiston kasvatustieteen professorina. Hän tutki muun muassa kasvatuspsykologiaa, koulutustavoitteita ja oppimateriaalia.

Niskasen veli oli sosialidemokraattinen kansanedustaja ja ministeri Esko Niskanen.

## Lähteet
Joseph Paul-Boncour

**Joseph Paul-Boncour** (4. elokuuta 1873 Saint-Aignan – 28. maaliskuuta 1972 Pariisi) oli ranskalainen vasemmistopoliitikko. Hän oli lyhyesti Ranskan pääministerinä vuodenvaihteessa 1932–1933 ja osallistui vuonna 1945 Ranskan edustajana Yhdistyneiden kansakuntien (YK) perustamiseen.

Paul-Boncour suoritti lakitieteen tutkinnon Pariisin yliopistossa ja toimi aluksi asianajajana. Nuoruudessaan hän osoitti kiinnostusta ammattiliittojen toimintaan ja auttoi lakiosaston perustamisessa työneuvostoille (*Bourses du Travail*). Vuosina 1899–1902 hän oli pääministeri Pierre Waldeck-Rousseaun henkilökohtaisena sihteerinä. Paul-Boncour valittiin vuonna 1909 parlamentin edustajainkamariin ja hän toimi lyhyesti työministerinä vuonna 1911. Hän edusti tasavaltalaissosialistista puoluetta (*Parti Républicain-Socialiste*) vuoteen 1914, jolloin putosi parlamentista. Vuosina 1919–1931 hän oli edustajainkamarissa uuden Sosialistisen puolueen (*Parti Socialiste Français*) edustajana. Vuonna 1931 Paul-Boncour valittiin senaattiin. Hän erosi sosialistipuolueesta ja hänen johdollaan joukko pienempiä maltillisia vasemmistoryhmiä perusti uuden *Union Socialiste Républicaine* -nimisen puolueen. Paul-Boncour oli Ranskan sotaministerinä 1932, pääministerinä joulukuusta 1932 tammikuuhun 1933 sekä ulkoministerinä joulukuusta 1932 tammikuuhun 1934, tammikuusta kesäkuuhun 1936 ja hetkellisesti maaliskuussa 1938. Hän oli samanaikaisesti myös Ranskan pysyvänä edustajana Kansainliitossa 1932–1936.

Paul-Boncour vastusti kesällä 1940 poikkeusvaltuuksien myöntämistä marsalkka Philippe Pétainille ja kannatti sodan jatkamista Saksaa vastaan Algerista käsin. Hän kuului vuonna 1944 vastarintaliikkeen asettamaan neuvoa-antavaan edustajakokoukseen (*Assemblée consultative*). Paul-Boncour osallistui Ranskan edustajana San Franciscon konferenssiin ja allekirjoitti Yhdistyneiden kansakuntien peruskirjan. Hän oli vielä parlamentin ylähuoneen eli tasavallan neuvoston jäsenenä 1946–1948. Paul-Boncour kuoli 98-vuotiaana vuonna 1972.

## Lähteet

## Aiheesta muualla
Mustalaissiskot

**Mustalaissiskot** (*Gypsy Sisters*) on yhdysvaltalainen tositelevisiosarja. Se on jatkoa sarjalle *[[Prameat mustalaishäät]]*. Sarja seuraa muun muassa Nettien, Kaylan ja Mellien elämää, johon he ovat luoneet omat sääntönsä ja kulttuuriinsa aina äärettömyyksiin viedystä blingistä heille "arkipäiväisiin asioihin". Ohjelmaa esitetään Suomessa kanavapaikalla 16 (Frii). Se on vapaasti katsottavissa ja tavoittaa 84% koko Suomen väestöstä.

Sarjaa tehtiin neljä tuotantokautta vuosina 10. helmikuuta 2013 ja 20. heinäkuuta 2015 välisenä aikana.

## Lähteet

## Aiheesta muualla
* Sisters' family tree
* Gypsy Sisters Canceled After Cast Member's Husband Allegedly Kills Puppy
Antti Koivumäki (futsalpelaaja)

**Antti Koivumäki** (s. 27. tammikuuta 1993) on suomalainen futsalmaalivahti, joka edustaa nykyisin Puolan liigassa pelaavaa KS Futsal Lesznoa. Hän kuuluu myös Suomen futsalmaajoukkueeseen.

Koivumäki on kuulunut kaudesta 2013–2014 Golden Futsal Teamin miehistöön. Kaudella 2016-2017 Koivumäki pelasi ammattilaisena Romanian liigassa. Koivumäki debytoi Suomen futsalmaajoukkueessa vuonna 2014.  Koivumäki edusti Futsal-liigassa pelaavaa Golden Futsal Teamia vuoteen 2023 saakka, kunnes siirtyi ulkomaille pelaamaan Italiassa sijaitsevaan Lazioon. Koivumäki sai Italiasta siirron Puolaan keväällä 2024.

## Lähteet
Viljo Niskanen

**Viljo Veikko Niskanen** (15. kesäkuuta 1910 Kontiolahti – 10. helmikuuta 1986) oli suomalainen tekniikan lisensiaatti ja varatuomari sekä Maanmittaushallituksen pääjohtaja 1960–1972.

Niskanen oli koulutukseltaan myös maanmittari. Hän oli Maanmittauslaitoksen organisaatiouudistuksen puheenjohtaja ja ajoi maanmittareille kuukausipalkkaa, kun palkkaus oli aiemmin ollut suoritusperusteinen. Maatalousministeriön hallitusneuvoksena hän oli vuonna 1960 ja hän toimi opettajana Teknillisessä korkeakoulussa. Pääjohtaja-aikanaan hän toimi myös Korkeimman oikeuden esittelijänä.

## Lähteet
Kahlenukke (elokuva)

**Kahlenukke** () on Geoffrey Reeven ohjaama jännityselokuva vuodelta 1971. Se perustuu Alistair MacLeanin samannimiseen romaaniin, ja kirjailija oli itse keskeisesti mukana laatimassa käsikirjoitusta. Elokuvan pääosassa nähdään ruotsalainen Sven-Bertil Taube yhdysvaltalaisena poliisina, joka seuraa USA:sta peräisin olevaa huumelastia Amsterdamiin.

## Näyttelijät

## Vastaanotto

*Kahlenukke* sai Suomessa ensi-iltansa helmikuussa 1972 ja nousi 244&nbsp;575 katsojallaan vuoden seitsemänneksi katsotuimmaksi elokuvaksi.

*[[Video-opas|Video-oppaassa]]* vuodelta 1994 Bello Romano kuvaa elokuvaa kipinättömäksi jännäriksi ja antaa sille kaksi tähteä viidestä, mikä teoksen mukaan vastaa sanallista arviota ”keskinkertainen”.

## Lähteet
Albert Sarraut

**Albert-Pierre Sarraut** (28. heinäkuuta 1872 Bordeaux – 26. marraskuuta 1962 Pariisi) oli ranskalainen poliitikko, joka toimi kahdesti Ranskan pääministerinä vuosina 1933 ja 1936. Hän oli eri vaiheissa mukana kehittämässä Ranskan siirtomaiden hallintoa.

Sarraut’n suku oli vaikutusvaltainen Radikaalipuolueessa ja omisti *[[La Dépêche de Toulouse]]* -lehden. Sarraut valmistui lakimieheksi Toulousen yliopistosta, mutta siirtyi jo varhain politiikkaan radikaalisosialistien riveissä. Hän oli edustajainkamarin jäsenenä vuosina 1902–1924 ja toimi alivaltiosihteerinä eri hallituksissa vuosina 1906–1910 sekä opetusministerinä 1914–1915. Sarraut oli kahdesti Ranskan Indokiinan kenraalikuvernöörinä 1911–1914 ja 1916–1919. Siirtomaajohtajana hän oli melko vapaamielinen, sillä hän palkkasi lisää paikallisen väestön edustajia siirtomaahallinnon palvelukseen ja hyväksyi paikallisten kielten sekä paikallisten lakien käytön. Hän myös jatkoi edeltäjänsä Paul Doumerin aloittamia suuria julkisia rakennushankkeita Indokiinassa. Palattuaan Ranskaan Sarraut toimi siirtomaaministerinä 1920–1924 ja 1932–1933. Hän julkaisi myös teokset *La Mise en valeur des colonies françaises * (1923) ja *Grandeur et servitude coloniales* (1931), joissa hän kannusti merentakaisten siirtomaa-alueiden olojen kehittämiseen.

Sarraut oli vuosina 1926–1940 senaatin jäsen. Hän toimi tänä aikana sisäministerinä 1926–1928, 1934 ja 1937–1940, laivastoministerinä 1930–1931 sekä kahdesti pääministerinä lokakuusta marraskuuhun 1933 ja tammikuusta kesäkuuhun 1936. Hänen jälkimmäisen pääministerikautensa aikana Saksa suoritti Ranskan vastustuksesta huolimatta Reininmaan jälleenmiehityksen, mutta Sarraut’n hallitus ei puuttunut tapahtumiin. Toisen maailmansodan ja Ranskan miehityksen aikana Sarraut oli aluksi syrjässä politiikasta, mutta ryhtyi vuonna 1943 *Dépêche de Toulousen* päätoimittajaksi, kun ranskalaiset fasistit olivat murhanneet aiemman päätoimittajan, hänen veljensä Mauricen. Gestapo pidätti Sarraut’n vuonna 1944 ja hän vapautui vasta sodan päätyttyä seuraavana vuonna. Sodan jälkeen Sarraut oli Ranskan siirtomaista muodostetun Ranskan unionin edustajakokouksen jäsenenä vuodesta 1947 ja sen puheenjohtajana 1949–1958.

## Lähteet

## Aiheesta muualla

*Albert SARRAUT  Assemblée Nationale
Nissilä (täsmennyssivu)

**Nissilä** tarkoittaa seuraavia: 

## Paikannimenä
* Nissilä, kylä Vieremällä

## Sukunimenä
* Antti Nissilä (s. 1969), säveltäjä, laulaja, orkesterin- ja kuoronjohtaja
* Armas Nissilä (1891–1942), diplomi-insinööri, jääkäriluutnantti
* Kalervo Nissilä (1913–1997), näyttelijä, teatteriohjaaja ja teatterinjohtaja
* Kauko Nissilä (s. 1947), kuvataiteilija
* Leena Nissilä (o.s. *Karhumaa*, s. 1969), Kotimaisten kielten keskuksen johtaja 
* Maarit Nissilä (s. 1952), kuvanveistäjä
* Niko Nissilä (s. 2005), jääkiekkoilija
* Seppo Nissilä (1937–2023), säveltäjä ja sanoittaja
* Urho Nissilä (s. 1996),  jalkapalloilija
* Viljo Nissilä (1903–1986), kielitieteilijä, professori.
Henri Queuille

**Antoine Henri Queuille** [køj] (31. maaliskuuta 1884 Neuvic d'Ussel – 15. kesäkuuta 1970 Pariisi) oli ranskalainen poliitikko, joka toimi Ranskan pääministerinä kolmesti vuosina 1948–1949, 1950 ja 1951.

Queuille oli edustajainkamarin jäsenenä vuosina 1914–1936 ja 1946–1958 sekä senaattorina 1935–1945. Hän edusti Radikaalipuoluetta. Hän toimi maatalousministerinä 1924–1925, 1926, 1930, 1932–1934 ja 1938–1940, terveydenhoitoministerinä 1930–1931 ja 1934–1935, postiministerinä 1932, yleisten töiden ministerinä 1937–1938 sekä tuotantoministerinä 1940. Toisen maailmansodan aikana Queuille vietti alkuun hiljaiseloa kotikaupungissaan, mutta keväällä 1943 hän livahti Charles de Gaullen kutsumana Lontooseen, jossa hän osallistui Vapaan Ranskan hallintoon ja teki Ranskan talonpojille suunnattua radiopropagandaa. Sodan jälkeen hän oli mukana Ranskan väliaikaisessa hallituksessa. Neljännen tasavallan aikana Queuille oli kolmesti pääministerinä, joskin hänen keskimmäinen pääministerikautensa kesti vain kaksi päivää heinäkuussa 1950. Lisäksi hän oli valtiovarainministerinä 1948–1949, sisäministerinä 1950–1951 ja varapääministerinä 1949–1950 sekä 1952–1954.

## Lähteet

## Aiheesta muualla
Anomocephaloidea

**Anomocephaloidea** on sukupuuttoon kuollut Anomodontia alalahkoon kuuluva terapsidien kladi, jonka jäsenet elivät permikauden Guadalupe-epookin aikana. Siihen kuuluvat suvut *[[Anomocephalus]]* ja *[[Tiarajudens]]*, jotka elivät eteläisen jättiläismantereen, Gondwanan, alueella. *Anomocephalus* tunnetaan Etelä-Afrikasta ja *Tiarajudens* Brasiliasta löydetyistä fossiileista. 

## Ominaisuudet
Anomocephaloidea on basaalinen eli ns. ”primitiivinen” Anomodontiaan kuuluva kehityslinja. Anomocephaloidean jäsenet ovat suurehkoja ja melko vahvarakenteisia basaalisia Anomodontian jäseniä. Ne ovat vastakohta pohjoisella jättiläismantereella, Lauraasialla, eläneille sirorakenteisille Venyukovioideaan kuuluville basaalisille Anomodontian jäsenille. Anomocephaloidean jäsenillä on transversaalisesti leventyneet suulaen hampaat, ja niiden kallot ovat yli 210 mm pitkiä. Kallojen hampaita kantavat luut ovat alaosasta suuremmat ja kalloissa on myös hyvin pieni tappimainen hammas yläleukaluun etuosassa. *Anomocephalusilla* ei ole kulmahampaita, mutta *Tiarajudensilla* kulmahampaat ovat hyvin pitkät ja sapelimaiset. Anomocephaloidean jäsenet olivat kasvinsyöjiä.

## Luokittelu
Anomocephaloidean nimesi Juan Carlos Cisneros tutkimusryhmineen vuonna 2011 yhdessä *Tiarajudensin* kanssa. *Tiarajudensilla* havaittiin olevan ominaisuudet, joiden avulla sen ymmärrettiin olevan läheistä sukua vuodesta 1999 asti tunnetulle *Anomocephalusille*.

### Fylogenia
Cisneros *et al.*, 2011:

## Lähteet
Konstantin Fehrenbach

**Konstantin Fehrenbach** (11. tammikuuta 1852 Wellendingen, Baden – 26. maaliskuuta 1926 Freiburg im Breisgau) oli saksalainen poliitikko, joka toimi Saksan valtakunnankanslerina 1920–1921.

Fehrenbach toimi vuodesta 1882 asianajajana Freiburgissa. Hänet valittiin vuonna 1882 katolisen Keskustapuolueen edustajana Badenin maapäivien alahuoneeseen, mutta ajauduttuaan erimielisyyksiin puoluejohdon kanssa hän luopui paikastaan jo 1887. Hän oli uudelleen edustajana 1901–1913 ja siitä vuodet 1907–1909 myös maapäivien puhemiehenä. Vuonna 1903 Fehrenbach valittiin ensi kertaa Saksan valtiopäiville, jossa hänet opittiin tuntemaan lahjakkaana puhujana. Keskustapuolueen muiden johtajien tultua ensimmäisen maailmansodan aikana kutsutuiksi Saksan hallitukseen Fehrenbachista tuli puolueen suuren valtiopäiväryhmän johtaja. Hän edusti puolueen vasempaa siipeä. Elokuussa 1917 hänestä tuli valtiopäivien päävaliokunnan puheenjohtaja ja tammikuussa 1918 keisarikunnan aikaisten valtiopäivien viimeinen puhemies. Valtiopäivät lakkasivat toimimasta marraskuun 1918 vallankumouksen myötä, mutta Fehrenbach valittiin helmikuussa 1919 myös Weimarin kansalliskokouksen puhemieheksi.

Fehrenbach nimitettiin kesäkuussa 1920 Weimarin tasavallan ensimmäiseksi porvarilliseksi valtakunnankansleriksi. Vaikka hänen hallituksensa muodostui kokonaan porvaripuolueista, se nojasi valtiopäivillä sosiaalidemokraattien tukeen. Fehrenbach vakuutti siksi jatkavansa edellisten hallitusten aloittamaa kansallistamispolitiikkaa. Hän myös johti Saksan valtuuskuntaa Span konferenssissa heinäkuussa 1920. Fehrenbachin hallitus joutui eroamaan toukokuussa 1921, koska se epäonnistui pyrkimyksessään saada Yhdysvallat tukemaan Saksan toivetta sotakorvaussumman alentamisesta. Fehrenbach valittiin vuonna 1923 Keskustapuolueen puheenjohtajaksi, mutta hän kuoli jo kolme vuotta myöhemmin.

## Lähteet

## Aiheesta muualla
Maantiepyöräilyn maailmanmestaruuskilpailut 2015

**Maantiepyöräilyn maailmanmestaruuskilpailut 2015** järjestettiin Richmondissa Virginiassa Yhdysvalloissa 20.–27. syyskuuta 2015. Kilpailujen ohjelmassa oli maantieajo, aika-ajo ja joukkueaika-ajo miehille ja naisille, maantieajo ja aika-ajo alle 23-vuotiaille miehille sekä maantieajo ja aika-ajo juniorimiehille ja -naisille.

## Mitalistit
### Aikuiset

### Alle 23-vuotiaat

### Juniorit

## Lähteet
Sketches of Spain

**Sketches of Spain** on Miles Davisin albumi vuodelta 1960. Albumi on Miles Davisin ja Gil Evansin orkesterin kanssa kolmas yhteistyönä tekemä levy.

## Kappaleet
#Concierto de Arajunez
#Will o’ the Wisp
#The Pan Piper
#Saeta
#Solea

## Kokoonpano
* Miles Davis – trumpetti
* Ernie Royal – trumpetti
* Bernie Glow – trumpetti
* Johnny Coles – trumpetti
* Dick Hixon – pasuuna
* Frank Rehak – pasuuna
* Joe Singer – käyrätorvi
* Tony Miranda – käyrätorvi
* Jimmy Buffington – käyrätorvi
* Bill Barber – tuuba
* Jack Knitzer – fagotti
* Albert Block – huilu
* Harold Feldman – huilu
* Romeo Pencue – oboe
* Danny Bank – bassoklarinetti
* Janet Putman – harppu
* Paul Chambers – kontrabasso
* Jimmy Cobb – rummut
* Elvin Jones – perkussiot

## Lähteet
Félix Gouin

**Félix Jean Gouin** (4. lokakuuta 1884 Peypin – 25. lokakuuta 1977 Nizza) oli ranskalainen poliitikko, joka toimi Ranskan pääministerinä vuonna 1946. Hän kuului sosialistiseen SFIO-puolueeseen.

Gouin oli alkuperäiseltä ammatiltaan lakimies. Hän oli Bouches-du-Rhônen edustajana Ranskan edustajainkamarissa vuosina 1924–1958. Toisen maailmansodan aikana Gouin toimi Vichyn hallituksen järjestämässä niin sanotussa Riomin oikeudenkäynnissä Léon Blumin puolustusasianajajana. Myöhemmin vuonna 1942 hän pakeni Lontooseen ja liittyi siellä Vapaan Ranskan hallintoon. Hän oli neuvoa-antavan väliaikaisen edustajakokouksen (*Assemblée consultative provisoire*) puheenjohtajana Algeriassa vuonna 1943 ja Pariisissa marraskuusta 1944 lokakuuhun 1945. Hän oli myös Ranskan perustuslakia säätävän kansalliskokouksen puhemiehenä marraskuusta 1945 tammikuuhun 1946 ja Ranskan pääministerinä tammikuusta kesäkuuhun 1946. Gouinin kansanrintamahallitus kansallisti useita elinkeinoelämän aloja. Hän vetäytyi politiikasta viidennen tasavallan perustamiseen yhteydessä vuonna 1958.

## Lähteet
André Maginot

**André Maginot** (17. helmikuuta 1877 Pariisi – 7. tammikuuta 1932 Pariisi) oli ranskalainen poliitikko, jonka aloitteesta Ranskan itärajan suojaksi rakennettiin 1930-luvulla Maginot-linjana tunnettu linnoitusketju.

Maginot oli alkujaan valtion virkamies. Hänet valittiin vuonna 1910 parlamentin edustajainkamariin, jonka jäsenenä hän oli kuolemaansa asti. Hänestä tuli 1913 sotaministeriön alivaltiosihteeri. Ensimmäisen maailmansodan puhjettua hän liittyi Ranskan armeijaan sotamiehenä, mutta haavoittui jo sodan alkuvaiheessa marraskuussa 1914 ja rampautui eliniäksi. Sotilasuransa jäätyä näin lyhyeksi Maginot palasi politiikkaan jo vuonna 1915. Hän sai kuitenkin sotilaallisista ansioistaan Médaille militairen ja vuonna 1919 hänestä tehtiin Kunnialegioonan ritari. Hänen sotilasarvokseen jäi kersantti.

Maginot toimi Ranskan siirtomaaministerinä 1917 ja 1928–1929, eläkeministerinä 1920–1922 sekä sotaministerinä 1922–1924 ja 1929–1932. Hän järjesteli muun muassa sotaleskien ja -orpojen eläkkeitä sekä sotainvalidien etuisuuksia. Hän sai myös sytyttää ikuisen tulen Pariisin Riemukaaren alla olevalle tuntemattoman sotilaan haudalle marraskuussa 1923. Maginot vaati toistuvasti, että Saksan sotilaallisen uhan vuoksi Ranskan olisi rakennettava itärajalleen puolustuslinnoitusten ketju. Hän sai tahtonsa läpi toisen sotaministerikautensa aikana vuonna 1929, jolloin Maginot-linjaksi kutsutun suuren linnoitusketjun rakennustyöt aloitettiin. Ministerinä hän myös uudisti Ranskan armeijan organisaation. Maginot kuoli tammikuussa 1932 vain 54-vuotiaana lavantautiin, eikä siten ehtinyt nähdä vuonna 1938 valmistunutta Maginot-linjaa valmiina.

## Lähteet

## Aiheesta muualla
Anders Ferdinand Thoreld

**Anders Ferdinand Thoreld** (23. helmikuuta 1817 Lapinjärvi – 22. elokuuta 1892 Helsinki) oli suomalainen vuoritieteilijä.

Loviisan triviaalikoulua ja Borgå gymnasiumia käynyt Thoreld opiskeli vuodesta 1835 lähtien Helsingin yliopistossa, jossa hän suoritti vuoritieteiden tutkinnon 1846. Thoreld työskenteli vuorihallituksen palveluksessa eri tehtävissä vuosina 1841–1880. Hän toimi muun muassa pohjoisen piirin vuorimestarina 1858–1872 ja hoiti vuorihallituksen pääjohtajan tehtävää virkaatekevänä vuori-intendenttinä 1877–1880. Vuonna 1870 alkaneen kultaryntäyksen aikana Thoreld toimi Ivalojoen Kultalan vuorimestarina.

## Lähteet
RN Calabrone

**RN Calabrone** () oli Italian kuninkaallisen laivaston vuonna 1943 vesillelaskettu Gabbiano-luokan korvetti.

## Valmistus

Alus tilattiin Castellammare di Stabiasta Navalmeccanicalta, missä köli laskettiin 1. lokakuuta 1942. Alus laskettiin vesille 27. kesäkuuta 1943.

## Palvelus
Saksalaiset valtasivat 1943 aluksen. Aluksen miehistö upotti aluksen.

## Lähteet
*
*
*

### Viitteet
RN Scimitarra

**RN Scimitarra** () oli Italian kuninkaallisen laivaston vuonna 1943 valmistunut Gabbiano-luokan korvetti.

## Valmistus

Alus tilattiin Porto Margherasta Bredalta, missä köli laskettiin 24. helmikuuta 1942. Alus laskettiin vesille vielä samana vuonna 16. syyskuuta ja liitettiin laivastoon 15. toukokuuta 1943.

## Palvelus
Alus poistettiin alusluettelosta 1971.

## Lähteet
*
*
*

### Viitteet
Telijärvi

**Telijärvi**  on Pirkanmaalla Hämeenkyrölla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen. Järven pintaa on joskus laskettu ja se on nykyään kasvamassa umpeen.

## Maantietoa
Järvi on 170 metriä pitkä, 130 metriä leveä ja sen pinta-ala on 2,6 hehtaaria. Ranta on soistunutta ja muodostaa metsäisen suon rannalle avosuota. Järvikin on kasvamassa umpeen. Järveen ei laske ojia, mutta pellon ja suon itäosan väliin on kaivettu reunaoja. Laskuoja, joka on 550 metriä pitkä, laskee Kallioistenselän Pehunlahteen Harjulanvuoren eteläpuolelle. Järvi on laskuojansa ainoa vesistö. Järven länsipuolella kohoaa Kohovuori, joka kohoaa myös 40 metriä vedenpinnan yläpuolelle. Järven lähelle johtaa tie, joka haarautuu Harjakulmassa Jumesniemen kautta kulkevalta yhdystieltä 2611.

## Luonto ja sen suojelu
Järvi mainitaan kaavassa laskettuna järvenä, jonka rantaluhdat ovat lintujen pesimäaluetta. Rantamaat ovat entisenä järvenpohjana ravinteikasta liejua. Järven laskuoja on perattu ja oikastu. Sen uomaan ollaan kaavailemassa pohjapatoja, jolla järven vedenpintaa nostettaisiin ja johon rakennettaisiin laskeutusaltaita ravinteiden kulun pysäyttämiseksi.

## Historiaa
Kalmbergin kartastossa järven nimi kirjoitettiin *Tellimettänjärvi*. Se oli piirretty nykyistä paljon suuremmaksi ja sen vedenpintaa onkin laskettu.

## Lähteet
Lauri J. Havia

**Lauri Johannes Havia** (8. heinäkuuta 1927 Kanneljärvi – 25. marraskuuta 1982 Helsinki) toimi Rautatieläisten Ammattiyhdistysten Liitto ry:n I sihteerinä 1958–1963, Virkamiesten Yhteisjärjestön VY:n järjestösihteerinä 1964–1969, Oy Yleisradio Ab:n sosiaalipäällikkönä 1970–1971, Virkamiesten ja Työntekijäin Yhteisjärjestö VTY:n pääsihteerinä 1971–1981, SAK:n valtuuston II varapuheenjohtajana 1976–1981 ja SAK:n III puheenjohtajana 1981–1982.

## Lähteet
RN Colubrina

**RN Colubrina** () oli Italian kuninkaallisen laivaston vuonna 1943 valmistunut Gabbiano-luokan korvetti.

## Valmistus

Alus tilattiin Porto Margherasta Bredalta, missä köli laskettiin 14. maaliskuuta 1942. Alus laskettiin vesille vielä saman vuoden lopulla 7. joulukuuta.

## Palvelus
Saksalaiset valtasivat aluksen 1943 Porto Margherassa Venetsiassa sen ollessa edelleen telakalla. Työt jatkuivat aluksella, joka otettiin palvelukseen 1. tammikuuta 1944  nimellä *Uj205*. Alus tuhoutui Yhdysvaltain maavoimien ilmavoimien (USAAF) ilmahyökkäyksessä 27. maaliskuuta 1944 Sebenicossa.

## Lähteet
*
*
*

### Viitteet
RN Carabina

**RN Carabina** () oli Italian kuninkaallisen laivaston vuonna 1943 valmistunut Gabbiano-luokan korvetti.

## Valmistus
Alus tilattiin Porto Margherasta Bredalta, missä köli laskettiin 28. syyskuuta 1942. Alus laskettiin vesille 31. elokuuta 1943.

## Palvelus
Saksalaiset valtasivat aluksen 1943 ja liittivät sen laivastoonsa nimellä *Uj207*. Alus upposi helmikuussa 1944 ilmahyökkäyksessä.

## Lähteet
*
*
*

### Viitteet
Tribromietikkahappo

**Tribromietikkahappo** (C2HBr3O2) on etikkahapon bromattuihin johdannaisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä.

## Ominaisuudet
Huoneenlämpötilassa tribromietikkahappo on valkoista kiteistä ainetta. Yhdiste liukenee hyvin veteen ja eräisiin orgaanisiin liuottimiin kuten etanoliin, dietyylieetteriin ja pienessä määrin petrolieetteriin. Yhdiste hydrolysoituu suhteellisen helposti erityisesti kuumennettaessa, jolloin muodostuu bromoformia.

## Valmistus ja käyttö
Tribromietikkahappoa voidaan valmistaa hapettamalla bromaalia tai tetrabromieteeniä väkevän typpihapon avulla tai malonihapon vesiliuoksen ja bromin välisellä reaktiolla. Yhdistettä voidaan käyttää bromaavana reagenssina tai polymeerien valmistuksessa katalyyttinä.

## Lähteet

## Aiheesta muualla
* ChemSpider: Tribromacetic acid
Papà

**Papà** (”Isä”) on vuonna 1915 valmistunut italialainen mykkäelokuva. Ranskalaisten Robert des Flersin ja Gaston de Caillavetin samannimiseen komediaan (1911) perustuvan lyhytelokuvan on ohjannut Nino Oxilia. Sen pääosia esittävät Ruggero Ruggeri, Amleto Novelli ja Pina Menichelli.

## Juoni
Lemmenseikkailuihin ja juhlimiseen kyllästynyt Sarzacin kreivi lähtee etsimään poikaansa Giovannia, jonka hän on jättänyt maaseudulle kasvatettavaksi kaksikymmentäviisi vuotta sitten. Giovanni on ihastunut rikkaan maanomistajan tyttäreen Georgetteen, jota myös hänen isänsä alkaa kosiskella. Isän ja pojan välit ovat vähällä katketa, mutta lopulta Giovanni löytää häntä salaa rakastaneen köyhän Giovannan ja kaikki päättyy onnellisesti.

## Näyttelijät

## Tuotanto
Nino Oxilian Cinesille tekemä kaksikelainen elokuva perustuu ohjaajan Pariisissa näkemään näytelmään, jota ei ollut vielä esitetty Italiassa. Sen päätähti on Ruggero Ruggeri, jonka rinnalla poikaa esittävä Amleto Novelli näyttää aivan liian vanhalta. Itala Filmin *[[Il fuoco]]n* (1915) ja *[[Tigre reale]]n* (1916) myötä femme fatalen rooleihin erikoistunut Pina Menichelli on vielä viaton ja raikas maalaistyttö. Paljolti ulkoilmassa kuvattu kolmiodraama voidaan nähdä astinlautana sekä Oxilian että Menichellin myöhemmille urille.

## Restaurointi
Torinon elokuvamuseossa säilynyt *Papà* on restauroitu vuonna 2012. Alkuperäisestä 594 metrin pituudesta on säilynyt 580 metriä. Elokuva on nähtävissä museon Vimeo-sivustolla.

## Lähteet

## Aiheesta muualla
*
Emanuele Filiberto

**Emanuele Filiberto** voi tarkoittaa ainakin seuraavia:

### Henkilöitä
*Emanuel Filibert (, 1528–1580), Savoijin herttua 1553–1580, sotilas
*Emanuel Filibert (*Emanuele Filiberto*, 1588–1624), Savoijin prinssi, Sisilian varakuningas 1622–1624
*Emanuel Filibert (*Emanuele Filiberto*, 1628–1709), Carignanon ruhtinas 1656–1709
*Emanuele Filiberto (1869–1931), Aostan herttua, italialainen prinssi ja marsalkka
*Emanuele Filiberto di Savoia (s. 1972), Savoijin hallitsijasuvun jäsen, italialainen televisioesiintyjä

### Aluksia
**[[RN Emanuele Filiberto (1897)|Emanuele Filiberto]]*, vuonna 1897 valmistunut italialainen taistelulaiva
**[[RN Emanuele Filiberto Duca d’Aosta (1934)|Emanuele Filiberto Duca d’Aosta]]*, vuonna 1934 valmistunut italialainen kevyt risteilijä
Rhythm Tengoku

**Rhythm Heaven** (, ) on japanilainen rytmipelisarja. Sarjan tuottajana toimivat Nintendo SPD ja J.P.Room Recordings, kun taas pelin kolikkopeliversiosta vastaa Sega. Pelin kehittäjinä toimivat Tsunku ja Kazuyoshi Osawa.

## Lähteet

* http://www.ign.com/games/rhythm-heaven/nds-14256704
RN Alcione (1906)

**RN Alcione** () oli Italian kuninkaallisen laivaston vuonna 1907 valmistunut Pegaso-luokan torpedovene.

## Valmistus

Alus tilattiin Sestri Ponentesta Cantieri navali Oderolta, missä köli laskettiin 18. elokuuta 1905. Alus laskettiin vesille 13. syyskuuta 1906 ja liitettiin laivastoon 1. elokuuta 1907.

## Palvelus
Alus muutettiin miinanraivaajaksi 1917 ja romutettiin 4. maaliskuuta 1923.

## Lähteet
*
*
*

### Viitteet
Arttu Käyhkö

**Arttu Käyhkö** -nimisiä henkilöitä ovat:

* Arttu Käyhkö, suomalainen jääkiekkoilija
* Arttu Käyhkö, suomalainen tietokirjailija.
Ruggero Ruggeri

**Ruggero Ruggeri** (14. marraskuuta 1871 Fano – 20. heinäkuuta 1953 Milano) oli italialainen näyttelijä.

Harrastajanäyttelijänä aloittanut Ruggeri työskenteli Ermete Novellin sekä Virgilio Tallin, Irma Gramatican ja Oreste Calabresin teatteriseurueissa. Pian hän alkoi muodostaa omia teatteriseurueitaan. Ruggeri näytteli Shakespearea sekä erityisesti ranskalaisia komedioita. Hän oli yksi ensimmäisistä ja arvostetuimmista Luigi Pirandellon näytelmien esittäjistä. Iän myötä Ruggerin ammattitaito vain parani ja toisen maailmansodan jälkeen hän herätti kansainvälistäkin huomiota T. S. Eliotin näytelmässä *Murha katedraalissa* sekä Platonin dialogeissa. Ruggeri on esiintynyt myös elokuvissa.

## Elokuvia
* *[[Papà]]*, 1915

## Lähteet

## Aiheesta muualla
* Internet Movie Database: Ruggero Ruggeri
RN Astore (1907)

**RN Astore** () oli Italian kuninkaallisen laivaston vuonna 1908 valmistunut Pegaso-luokan torpedovene.

## Valmistus

Alus tilattiin Sestri Ponentesta Cantieri navali Oderolta, missä köli laskettiin 19. huhtikuuta 1906. Alus laskettiin vesille 22. kesäkuuta 1907 ja liitettiin laivastoon 27. tammikuuta 1908.

## Palvelus
Alus romutettiin 4. kesäkuuta 1923.

## Lähteet
*
*
*

### Viitteet
Tässä on elämäsi

**Tässä on elämäsi** (*Här har du ditt liv*) on  Jan Troellin ohjaama ruotsalainen elokuva 
vuodelta 1966. Troellin esikoisohjaus perustuu Eyvind Johnsonin neliosaisen, osin omaelämäkerrallisen romaanisarjan (1934–1937) toiseen osaan, joka on suomennettu nimellä *Tällaista on elämäsi*. Hitaasti etenevässä, sekä mustavalko- että värifilmille kuvatussa tarinassa Olof muuttaa 14 vuoden iässä kotoaan,  aikuistuu 1910-luvun Ruotsissa ja päättää ryhtyä kirjailijaksi. 

## Rooleissa

## Vastaanotto
Suomessa elokuva sai teatteriensi-iltansa lokakuussa 1968. Yle TV1 on esittänyt sen 1975 ja 1978. Elokuva julkaistiin suomeksi myös kahdella VHS-kasetilla.

Vuonna 1995 ruotsalaisen Nöjesguiden-lehden äänestyksessä Ruotsin kaikkien aikojen parhaista elokuvista *Tässä on elämäsi* sijoittui neljänneksi. *Helsingin Sanomien* Rauno Murjun mielestä Jan Troell jaksaa syventyä aiheeseensa huolella, kertoa tarinan vakaasti muttei kuivasti. Kuvaajana Troell on hänestä herkkä luonnon ja maisemien lyyriselle kauneudelle. ”*Tässä on elämäsi* onkin eräänlaista uusimuotoista runollista realismia. Ihmiset istuvat ajassaan ja teoissaan kun räätälintekemässä mittatilauspuvussa – missään saumassa ei virhettä näy.” *[[Video-opas|Video-oppaassa]]* vuodelta 1994 Bello Romano antoi elokuvan videotallenteelle kaksi tähteä viidestä, mikä teoksen mukaan vastaa sanallista arviota ”keskinkertainen”.

## Lähteet
Tämän miehen on kuoltava!

**Tämän miehen on kuoltava!** (*Que la bête meure*) on Claude Chabrolin käsikirjoittama ja ohjaama italialais-ranskalainen jännityselokuva vuodelta 1969. Siinä mies lähtee etsimään yliajajaa, joka surmasi hänen poikansa. Hän saa selville että autossa istui myös muuan näyttelijätär ja tekeytyy elokuvakäsikirjoittajaksi päästäkseen tämän puheille. Löytäessään syyllisen hän huomaa tämänkin olevan perheellinen mies omine ongelmineen. Kostohalut alkavat hiipua ja asiat mutkistua.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Rooleissa

## Lähteet
Vastajärvi

**Vastajärvi**  on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.

## Maantietoa
Järven pituus on 500 metriä, leveys 200 metriä ja pinta-ala on 5,4 hehtaaria. Järvei sijaitsee notkossa kahden peltomaan välissä. Järveen laskee neljä tulo-ojaa, jotka tuovat vettä metsämaailta. Osa ojista saavat vetensä lähteistä ja yksi niistä on Jylhäjärven laskuoja. Samassa ojassa sijaitsee myös pieni ja kapea Tilkkusjärvi. Luusua sijaitsee järven itäpäässä ja sieltä laskee 1,9 kilometriä pitkä laskuoja Vastajärvenoja, joka laskee Mahnalanselän pohjoispäässä olevan Enonselän Lehtiniemenlahteen. Rantaviivan kokonaispituus on 1,2 kilometriä ja sen rannoilla on asutusta. Läheisyydessä sijaitsee kolme maatilaa. Järvelle pääsee seuraamalla yhdystietä 2611 Sirkkalaan, jossa käännytään Jylhäjärvelle vievälle tielle ja ajetaan sitä noin kilometri.

Kaavassa järven pohjoisrannalle ehdotetaan suojavyöhykettä.

## Historiaa
Kalmbergin kartastossa järven nimi kirjoitettiin *Wastjärvi* ja sen pohjoiskärki oli silloin pitempi. Tilkusjärveltä tuleva oja ei silloin yltänyt Jylhäjärvelle saakka. Se laski omaa ojaa myöten Lehtiniemenlahteen.

## Lähteet

## Aiheesta muualla
* Kalasaallis.com: Iso hauki
HMS Larne (J274)

**HMS Larne** (viirinumero J274) oli Britannian kuninkaallisen laivaston vuonna 1943 valmistunut Algerine-luokan miinanraivaaja.

## Valmistus

Alus tilattiin Renfrewistä Lobnitzilta, missä köli laskettiin 25. tammikuuta 1943. Alus laskettiin vesille 2. syyskuuta ja valmistui vielä samana vuonna 22. marraskuuta.

## Palvelus
Toisen maailmansodan aikana alus oli 7., 6. ja 5. miinanraivaajalaivueessa.

Alus luovutettiin 1946 Italialle, joka liitti sen laivastoonsa siirtomaakorvettina nimellä *Ammiraglio Magnaghi*. Alus nimettiin 1948 uudelleen *Eritreaksi* ja edelleen 1951 *Alabardaksi*. Alus oli luokiteltu huhtikuussa 1950 uudelleen sukellusveneentorjuntakorvetiksi. Aluksen aseistuksena oli etukannella yksi neljän tuuman 47 pituuskaliiperin tykki sekä neljä 37 millimetrin ilmatorjuntatykkiä. Lisäksi aluksella oli neljä Menon-sukellusveneentorjuntaheitintä ja kaksi syvyyspommikiskoa, joissa kummassakin neljä syvyyspommia. Vuonna 1954 aluksen 37 millimetrin tykit korvattiin neljällä 40 millimetrin 56 pituuskaliiperin tykillä. Kahta vuotta myöhemmin aluksen etukannen tykin tilalle rakennettiin majoitustiloja, kun aluksesta tehtiin korvettien johtoalus. Se poistettiin alusluettelosta 1. heinäkuuta 1968 ja alus romutettiin 1980 La Speziassa.

## Lähteet
*
*

### Viitteet
RN Aliseo

**RN Aliseo** () oli Italian kuninkaallisen laivaston vuonna 1943 valmistunut Ciclone-luokan torpedovene.

## Valmistus

Alus tilattiin Castellammare di Stabiasta Navalmeccanicalta, missä köli laskettiin 16. syyskuuta 1941. Alus laskettiin vesille vuotta myöhemmin 20. syyskuuta 1942 ja liitettiin laivastoon 28. helmikuuta 1943.

## Palvelus
Alus luovutettiin 1949 sotakorvauksena Jugoslavialle, joka liitti sen laivastoonsa nimellä *Biokovo* (RE-52). Alus varustettiin yhdysvaltalaisella elektroniikalla. Se poistettiin alusluettelosta 1971.

## Lähteet
*
*
*

### Viitteet
RN Ardente

**RN Ardente** () oli Italian kuninkaallisen laivaston vuonna 1942 valmistunut Ciclone-luokan torpedovene.

## Valmistus

Alus tilattiin Genovasta Ansaldolta, missä köli laskettiin 7. huhtikuuta 1941. Alus laskettiin vesille reilua vuotta myöhemmin 27. toukokuuta 1942 ja liitettiin laivastoon vielä samana vuonna 30. syyskuuta.

## Palvelus
Alus upposi 12. tammikuuta 1943 kolaroituaan *[[RN Grecale (1934)|RN Grecalen]]* kanssa.

## Lähteet
*
*

### Viitteet
RN Spingarda

**RN Spingarda** () oli Italian kuninkaallisen laivaston vuonna 1943 valmistunut Gabbiano-luokan korvetti.

## Valmistus

Alus tilattiin Porto Margherasta Bredalta,missä köli laskettiin 14. maaliskuuta 1942. Alus laskettiin vesille 22. maaliskuuta 1943.

## Palvelus
Saksalaiset valtasivat aluksen 1943 Porto Margherassa Venetsiassa sen ollessa edelleen telakalla. Työt jatkuivat aluksella, joka otettiin palvelukseen 22. huhtikuuta 1944 nimellä *Uj208*. *[[HMS Avon Vale]]* ja *[[HMS Wheatland]]* upottivat aluksen 1. marraskuuta 1944 tykistötaistelussa Adrianmerellä Pagsaaren edustalla.

## Lähteet
*
*
*

### Viitteet
Jylhäjärvi (Hämeenkyrö)

**Jylhäjärvi**  on Pirkanmaalla Hämeenkyrössä ja Sastamalassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.

## Maantieto
Järven pituus on 350 metriä, leveys 200 metriä ja pinta-ala on 4,4 hehtaaria. Järven ympäristössä korkeuserot ovat vähäisiä ja rannat ovat tasaisina soistunutta metsämaata. Järveen laskee vain yksi tulo-oja eikä sen valuma-alueella sijaitse muita järviä. Järven pohjoispäässä sijaitsevasta luusuasta lähtee 1,9 kilometriä pitkä laskuoja, joka laskee Vastjärveen. Puolivälissä ojaa sijaitsee pieni ja kapea Tilkkusjärvi. Rantaviivan kokonaispituus on 950 metriä ja rannoille on rakennettu kolme loma-asuntoa. Järven ympäristössä on vielä kolme maatilaa.

Järvelle pääsee seuraamalla yhdystietä 2611 Sirkkalaan, jossa käännytään Jylhäjärvelle vievälle tielle ja ajetaan sitä yli kolme kilometriä. Toinen reitti alkaa Porin ja Tampereen väliseltä valtatieltä 11, josta käännytää Kauniaisten tiehaarasta pohjoiseen.

Järvi sijaitsee sen eteläpuolella olevaa kolmen kunnan yhteistä rajapyykkiä. Sastamalan raja ylittää järven lounaispään, mutta suurin osa järveä kuuluu Hämeenkyrön puolelle. Nokian raja ohittaa järven etelärannan kymmenen metrin etäisyydeltä. Sastamalan puolella aluetta kutsutaan Jylhänmaaksi.

## Historiaa
Kalmbergin kartastossa järven laskuoja ei kulkenut nykyistä Tilkusjärven ja Vastajärven reittiä, vaan se laski suoraan Haapaniemenkulman suuntaan ja sieltä Lehtiniemenlahteen. Kartan nimistössä on epätarkkuutta, sillä järven nimeksi on merkitty *Kangarijärvi*, jollainen on lounaassa (Kankari) ja jota Kalmbergin kartassa kutsuttiin *Kangasjärveksi*.

## Muuta
Järven rannalla on myös Nokian helluntaiseurakunnan käytössä oleva Jylhäjärven leirikeskus.

## Lähteet
RN Ardito

**RN Ardito** () oli Italian kuninkaallisen laivaston vuonna 1942 valmistunut Ciclone-luokan torpedovene.

## Valmistus

Alus tilattiin Genovasta Ansaldolta, missä köli laskettiin 3. huhtikuuta 1941. Alus laskettiin vesille 16. maaliskuuta 1942 ja liitettiin laivastoon vielä samana vuonna 30. kesäkuuta.

## Palvelus
Saksalaiset valtasivat aluksen 1943 aluksen, jonka liittivät laivastoonsa nimellä *TA26*. Alus tuhoutui toisen maailmansodan lopulla.

## Lähteet
*
*

### Viitteet
Andy Stanton

**Andy Stanton** (s. 14. marraskuuta 1973 Lontoo, Englanti) on brittiläinen lastenkirjailija, joka tunnetaan *Herra Gummi* -romaanien sarjasta. Stanton opiskeli Oxfordin yliopistossa englannin kieltä sekä Manchester Metropolitan Universityssä kuvitustaidetta.

Stanton on kirjoittanut yhdeksän *Herra Gummi* -romaania (), ja niistä kahdeksan on suomennettu. Romaanit on kuvittanut David Tazzyman ja suomentanut Jaana Kapari-Jatta. Romaaneja on luonnehdittu surreaalisiksi ja anarkistisiksi, ja niille on myönnetty useita kirjallisuuspalkintoja (mm. Blue Peter Book Award, Red House Children’s Book Award). Stanton on saanut vaikutteita muiden muassa Roald Dahlilta ja Enid Blytonilta. — Stanton vieraili Suomessa syksyllä 2015.
__NOTOC__
## Teoksia
### Englanniksi
* *You're a Bad Man, Mr Gum!* (2006)
* *Mr Gum and the Biscuit Billionaire* (2007) 
* *Mr Gum and the Goblins* (2007)
* *Mr Gum and the Power Crystals* (2008)
* *Mr Gum and the Dancing Bear* (2008) 
* *What's for Dinner, Mr Gum?* (2009)
* *Mr Gum and the Cherry Tree* (2010) 
* *Mr Gum and the Secret Hideout* (2011)
* *Mr Gum and the Hound of Lamonic Bibber* (2011)
* *The Story of Matthew Buzzington* (2011)
* *Vanessa, Vanessa and Vanessa* (2014)

### Suomennoksia
* *Olet ilkimys, herra Gummi!* (2014)
* *Herra Gummi ja Piparipohatta* (2014)
* *Herra Gummi ja voimakivet* (2015)
* *Herra Gummi ja vuorenpeikot* (2015)
* *Herra Gummi ja tanssiva karhu* (2016)
* *Mitä syödään, herra Gummi?* (2016)
* *Herra Gummi ja kirsikkapuu* (2017)
* *Herra Gummi ja salapiilo* (2017)

## Lähteet

## Aiheesta muualla
* The 96% official Mr Gum website – Egmont-kustantamon sivusto.
* Andy Stanton – Schildts & Söderströms.
Tappajan näköinen mies (täsmennyssivu)

**Tappajan näköinen mies** voi tarkoittaa seuraavia:

**[[Tappajan näköinen mies]]*, Matti Röngän kirjoittama dekkari vuodelta 2002
**[[Tappajan näköinen mies (televisiosarja)|Tappajan näköinen mies]]*, dekkariin perustuva televisiosarja vuosilta 2009–2010
**[[Tappajan näköinen mies (elokuva)|Tappajan näköinen mies]]*, dekkariin *Terveisiä Moskovasta* perustuva elokuva vuodelta 2016.
U-679

**U-679** oli Saksan laivaston tyypin VIIC sukellusvene toisessa maailmansodassa.

## Valmistus
Alus tilattiin 5. kesäkuuta 1941 Hampurista Howaldstswerkelta, missä köli laskettiin 3. syyskuuta 1942. Alus laskettiin vesille 18. syyskuuta 1943 ja otettiin palvelukseen 29. marraskuuta ensimmäisenä päällikkönään luutnantti Friedrich Breckwoldt.

## Palvelus
Alus liitettiin palvelukseen otettaessa 31. sukellusvenelaivueeseen, josta se siirrettiin 1. elokuuta 1944 8. laivueeseen.

Alus upposi 9. tammikuuta 1945 osuttuaan Suomenlahdella miinaan Viron edustalla. Hylky löytyi 12. elokuuta 2015 aluksen oletetulta partiointialueelta. Aluksen mukana hukkuivat kaikki 51 miehistön jäsentä.

## Lähteet
U-479

**U-479** oli Saksan laivaston tyypin VII sukellusvene.

## Valmistus
Alus tilattiin 10. huhtikuuta 1941 Kielistä Deutsche Werkeltä, missä köli laskettiin 19. marraskuuta 1942. Alus laskettiin vesille 14. elokuuta 1943 ja otettiin palvelukseen 27. lokakuuta ensimmäisenä päällikkönään yliluutnantti Friedrich-Wilhelm Sons.

## Palvelus
Palvelukseen otettaessa alus liitettiin 5. sukellusvenelaivueeseen, josta se siirrettiin 1. elokuuta 1944 8. laivueeseen. Alus lähti 27. lokakuuta Danzigista viidennelle partiomatkalleen, jolla se tuhoutui 27. marraskuuta osuttuaan miinaan Suomenlahdella. Hylyn löysivät virolaiset merenmittausviranomaiset.

## Lähteet
RN Animoso

**RN Animoso** () oli Italian kuninkaallisen laivaston vuonna 1942 valmistunut Ciclone-luokan torpedovene.

## Valmistus

Alus tilattiin Genovasta Ansaldolta, missä köli laskettiin 3. huhtikuuta 1941. Alus laskettiin vesille 15. huhtikuuta 1942 ja liitettiin laivastoon vielä samana vuonna 14. elokuuta.

## Palvelus
Alus luovutettiin 1949 sotakorvauksena Neuvostoliitolle, joka liitti sen laivastoonsa nimellä *Ladny*. Se siirrettiin 1951 toisarvoisiin tehtäviin.

## Lähteet
*
*
*

### Viitteet
Liberal arts college

**Liberal arts college** on Yhdysvalloissa yleinen korkea-asteen oppi&shy;laitos&shy;tyyppi, yleis&shy;sivistävä korkea&shy;koulu, joka tarjoaa tiettyyn pää&shy;aineeseen keskittymisen sijaan laajasti yleis&shy;sivistäviä neli&shy;vuotisia Bachelor of Arts- tai Bachelor of Science -tutkintoja. Käsite *liberal arts* (vrt. vapaat taidot) tarkoittaa perus&shy;opintoja humanistisissa, yhteis&shy;kunnallisissa ja luonnon&shy;tieteellisissä aineissa, vastakohtana tiukalle keskit&shy;tymiselle ammatilliseen, tekniseen tai kutsumukselliseen erikoisalaan. Opinnoissa korostuu yleisten älyllisten taitojen kehittäminen, ja opetus on usein varsin koulumaista tai muuten vuoro&shy;vaikutteista. Opetus&shy;henkilöstö on yleensä kokopäivä&shy;toimista, eikä opetus&shy;tehtävissä juuri käytetä jatko-opiskelijoista valittuja assistentteja (Graduate Student Teaching Assistants) kuten yliopistoissa.

Yhdysvalloissa liberal arts colleget ovat yleensä varsin pieniä, sisä&shy;oppi&shy;laitos&shy;maisia, sijaitsevat maaseutu&shy;maisessa ympäristössä ja korostavat henkilö&shy;kunnan ja opiskelijoiden keskinäistä yhteisöl&shy;lisyyttä.

## Tunnettuja liberal arts collegeja
* Amherst College, Amherst, Massachusetts
* Augsburg College, Minneapolis, Minnesota
* Bates College, Lewiston, Maine
* Bennington College, Bennington, Vermont
* Bowdoin College, Brunswick, Maine
* Bryn Mawr College, Bryn Mawr, Pennsylvania
* Furman University, Greenville, Etelä-Carolina
* Haverford College, Haverford, Pennsylvania
* Marlboro College, Marlboro (Vermont), Vermont
* Middlebury College, Middlebury, Vermont
* Morehouse College, Atlanta, Georgia
* Oglethorpe University, Atlanta, Georgia
* Ohio Wesleyan University, Delaware, Ohio
* Smith College, Northampton, Massachusetts
* St. John’s College, Annapolis, Maryland ja Santa Fe, New Mexico
* Swarthmore, Swarthmore, Pennsylvania
* Trinity College, Hartford, Connecticut
* Union College, Schenectady, New York
* Wellesley College, Wellesley, Massachusetts
* Wesleyan University, Middletown, Connecticut
* Williams College, Williamstown, Massachusetts

## Lähteet
Alexandra (Fredriksborgin kreivitär)

**Alexandra, Fredriksborgin kreivitär**, syntyjään *Alexandra Christina Manley* (s. 30. kesäkuuta 1964), on Tanskan prinssi Joachimin ensimmäinen puoliso, avioliitossa *prinsessa Alexandra*.

Hän avioitui eron jälkeen vuonna 2007 valokuvaaja Martin Jørgensenin kanssa. He erosivat syksyllä 2015.

Alexandra Manley on kotoisin Hongkongista. Hän avioitui prinssi Joachimin kanssa vuonna 1995. He erosivat vuonna 2005. Prinssillä ja hänellä on kaksi lasta, prinssit Felix ja Nikolai.

## Lähteet
Archer (televisiosarja)

**Archer** on yhdysvaltalainen aikuisten animaatiosarja, jonka on luonut Adam Reed. Sarjan ensimmäinen jakso esitettiin ennakkoon 17. syyskuuta 2009, minkä jälkeen sarjaa alettiin esittää FX-kanavalla 14. tammikuuta 2010.

*Archerin* päähenkilö on omahyväinen ja itsekeskeinen salainen agentti Sterling Archer, joka työskentelee oman äitinsä alaisena International Secret Intelligence Service (ISIS) -tiedustelupalvelussa.

## Ääninäyttelijät ja hahmot

## Aiheesta muualla
* 
*
Eothyrididae

**Eothyrididae** on sukupuuttoon kuollut Caseasauriaan kuuluva synapsidien heimo. Siihen luetaan kaksi permikauden alkupuolella, Cisural-epookin aikana, elänyttä sukua. Nämä ovat *[[Eothyris]]*, *[[Oedaleops]]* sekä vuonna 2016 kuvattu *[[Vaughnictis]]*. Niiden fossiileja on löydetty Yhdysvaltojen alueelta.

## Ominaisuudet
Eothyrididaeen kuuluvat kaikki Caseasaurian edustajat, jotka ovat läheisempää sukua *Eothyris parkeyille* kuin *[[Casea broilii]]lle*. Eothyrididaen jäsenten yläleukaluu ei muodosta ulkoisten sierainten pohjaa ja nässä luussa sijaitsevat myös kaksinkertaiset kulmahampaat. Pääasialliset kulmahampaat ovat luiden etuosassa ja toissijaiset niiden hammasrivin keskivaiheilla, silmäkuopan etureunan alapuolella. Pääasialliset kulmahampaat ovat kaksinkertaiset verrattuna seuraaviin hampaisiin. Toisin kuin kasveja syövät sukulaisensa, heimo Caseidae, Eothyrididaen jäsenet olivat petoja. Ne saalistivat todennäköisesti hyönteisiä, mutta ehkä myös muita pieniä eläimiä.

## Fylogenia
Robert R. Reisz, Stephen J. Godfrey & Diane Scott (2009):

## Lähteet